ΚΑΝΟΝΙΣΜΟΣ (ΕΚ) αριθ. 1372/94 ΤΗΣ ΕΠΙΤΡΟΠΗΣ της 16ης Ιουνίου 1994 για τον καθορισμό ορισμένων ενδεικτικών ανωτάτων ορίων και ορισμένων προσθέτων λεπτομερειών του συμπληρωματικού μηχανισμού στις συναλλαγές οπωροκηπευτικών μεταξύ της Πορτογαλίας και των άλλων κρατών μελών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 251 παράγραφος 1,

τον κανονισμό (ΕΟΚ) αριθ. 3651/90 του Συμβουλίου της 11ης Δεκεμβρίου 1990 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών μεταξύ της Πορτογαλίας και των άλλων κρατών μελών (1), όπως τροποποιήθηκε από τον κανονισμό (ΕΟΚ) αριθ. 745/93 (2), και ιδίως το άρθρο 8,

Εκτιμώντας:

ότι, κατ' εφαρμογή του κανονισμού (ΕΟΚ) αριθ. 743/93 του Συμβουλίου της 17ης Μαρτίου 1993 για τον κατάλογο των προϊόντων που υπάγονται στο συμπληρωματικό μηχανισμό κατά τις συναλλαγές και αποστέλλονται στην Πορτογαλία (3), ιδίως τα πορτοκάλια και τα μήλα, διαφορετικά από τα μήλα για μηλίτη, υπάγονται στο συμπληρωματικό μηχανισμό στις συναλλαγές (ΣΜΣ)-

ότι ο κανονισμός (ΕΟΚ) αριθ. 3819/90 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 172/91 (5), καθόρισε τις λεπτομέρειες εφαρμογής του συμπληρωματικού μηχανισμού στις συναλλαγές νωπών οπωροκηπευτικών μεταξύ της Πορτογαλίας και των άλλων κρατών μελών-

ότι σύμφωνα με το άρθρο 3 του κανονισμού (ΕΟΚ) αριθ. 3651/90, πρέπει να καθοριστούν για τα πορτοκάλια και τα μήλα, διαφορετικά από τα μήλα για μηλίτη, τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης για τις περιόδους κατά τη διάρκεια των οποίων η πορτογαλική αγορά μπορεί να θεωρηθεί ως ευαίσθητη κατά την έννοια του άρθρου 2 του εν λόγω κανονισμού-

ότι, κατά τον καθορισμό των ανωτάτων ορίων, πρέπει να λαμβάνεται υπόψη, εξάλλου, μια προοδευτική αύξηση των ρευμάτων μεταξύ της Κοινότητας, με τη σύνθεσή της στις 31 Δεκεμβρίου 1985 και της Ισπανίας, αφενός, και της Πορτογαλίας, αφετέρου-

ότι πρέπει να καθοριστεί το ποσό της εγγυήσεως σχετικά με τα πιστοποιητικά ΣΜΣ που αναφέρεται στο άρθρο 4 του κανονισμού (ΕΟΚ) αριθ. 3651/90 κατά τρόπον ώστε να διασφαλίζεται η καλή λειτουργία του καθεστώτος-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα κρεμμύδια, τα σκόρδα, τα πορτοκάλια και τα μήλα, διαφορετικά από τα μήλα για μηλίτη, που υπάγονται στους κωδικούς ΣΟ οι οποίοι αναφέρονται στο παράρτημα, τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης και οι ευαίσθητοι περίοδοι της πορτογαλικής αγοράς, κατά την έννοια του άρθρου 2 του κανονισμού (ΕΟΚ) αριθ. 3651/90 καθορίζονται στο ίδιο παράρτημα.

Άρθρο 2

Το ποσό της εγγύησης σχετικά με τα πιστοποιητικά ΣΜΣ που αναφέρεται στο άρθρο 4 παράγραφος 3 του κανονισμού (ΕΟΚ) αριθ. 3651/90 καθορίζεται σε 8 Ecu ανά 100 χιλιόγραμμα καθαρού βάρους των προϊόντων που αναφέρονται στο άρθρο 1.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 362 της 27. 12. 1990, σ. 24.

(2) ΕΕ αριθ. L 77 της 31. 3. 1993, σ. 12.

(3) ΕΕ αριθ. L 77 της 31. 3. 1993, σ. 9.

(4) ΕΕ αριθ. L 366 της 29. 12. 1990, σ. 41.

(5) ΕΕ αριθ. L 19 της 25. 1. 1991, σ. 13.

ΠΑΡΑΡΤΗΜΑ

Ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης "(σε τόνους)"" ID="1">0808 10 31> ID="2">Μήλα, διαφορετικά από τα μήλα γα μηλίτη> ID="3">από 1. 9 έως 31. 10. 1994> ID="4">6 200"> ID="1">0808 10 33> ID="3">από 1. 11 έως 31. 12. 1994> ID="4">6 700"> ID="1">0808 10 39"> ID="1">0808 10 51> ID="3">από 1. 1 έως 28. 2. 1995> ID="4">11 200"> ID="1">0808 10 53"> ID="1">0808 10 59"> ID="1">0805 10 41> ID="2">Πορτοκάλια> ID="3">από 1. 12. 1994 έως 31. 1. 1995> ID="4">3 900"> ID="1">0805 10 45> ID="3">από 1. 2 έως 31. 3. 1995> ID="4">6 200"> ID="1">0805 10 49"> ID="1">0805 10 11> ID="3">από 1. 4 έως 31. 5. 1995> ID="4">5 800"> ID="1">0805 10 15"> ID="1">0805 10 19"> ID="1">0805 10 21"> ID="1">0805 10 25"> ID="1">0805 10 29"> ID="1">0805 10 31"> ID="1">0805 10 35"> ID="1">0805 10 39">